Koryay Veroci
Koryay Veroci mıntıqa ra  rocakewtena Asya dera. Zımey Koryay Veroci de Koryay Zımey; rocawan de Çin u Deryao Zerd; rocakewtene de Japonya u  deryayê Japonya estê. Paytextê Koryay Veroci Seulo. Koryay Veroci ezayê Mıletê Yewbiyayey u WTOia. Sistemê siyaseti demokrasiya, labelê sistemê iqtısadi kapitalisto.

Tarix 
Tarixê Koryay Veroci zaf dewletiye niyo. Verênde seserra 20ıne de Korya yewe biye. Wextê Herbê Dınyayê Dıyine Japonya Korya işğal kerde u zaf terteley kerd. Feqet peydena Japonya Korya terk kerde, Dewletê Amerikayê Yewbiyayiyan Koryay Veroci işğal kerde u Rusya Koryay Zımey işğal kerde. Enlemê 38i bi sindorê Koryay Veroci u Koryay Zımey. Koryay Veroci biye kapitaliste u Koryay Zımey biye sosyaliste. Labelê serra 1950ıne de  Koryay Zımey Koryay Veroci işğal kerde. Çin u Rusya pheşti dê Koryay Zımey. Mıletê Yewbiyayey u NATO dest da Koryay Veroci. Ewro hal zey verio.

İklm u sûki 
İklımê Koryay Veroci honıko. Zaf varan vareno. Seba ke be vartışo, erdê Koryay Veroci de dari zafê. Çı esto ke her serre erdlerz (zelzele) beno.

Bacarê gırdi:
 1. Seul. Nıfus: 10.147.972
 2. Busan. Nıfus: 3.650.000
 3. Incheon. Nıfus: 2.466.338
 4. Daegu. Nıfus: 2.400.000
 5. Ulsan. Nıfus: 1.087.958

Bacarê Seuli zaf raver şiya, bına u banê xeylê berzi estê, bacarê dewizio, paytextê borsao, merkezê iqtısadê Koryay Veroci u ê Asyao. Sûka Seuli de xeylê şırketê teknoloci u iqtısadi estê.

Nıfus 
Nıfusê şarê Koryay Veroci 47 milyono. Nıfusê Koryay Veroci her serre beno qıc, çıke şarê Koryay Veroci şıno dıwelanê teberi. Dinê Koryay Veroci çıniyo; zaf merdumê Koryaya Veroci ateistê (% 46), hema Budisti u İsewiy/Xrıstiyani zafê; (% 27) u (% 25). Zıwano resmi Koryakiyo. Nuskar u wendoğê xo zafê.

İqtısad 
İqtısadê Koryay Veroci gırdo. Dınya de rêza desıne (10.) dero. Teknolociye u komputerê cı zaf be kaliteyê. Koryay Veroci xeylê wasıteyan (otomobilan) vecena. Kia Koryay Veroci de veciyena. İdxalatê (eksport) Korya zafo.  Sayiya idxalatê (eksport) ra Koryay Veroci ekonomiya xo biye hewle. Endustriya elektronik u komputer u malzemey dicitali zaf gırda.

Çımey 
 Siteyê Koryay Veryaoci

Koryaya Veroci